[{"text_idx": "#000000", "text": "Ambau\u0306 flankoj de monero -- c\u0302u s\u0302ang\u0302o au\u0306 persisto por la tradicia kulturo?"}, {"text_idx": "#000001", "text": "Kiel en aliaj landoj kun longa historio, ankau\u0306 en C\u0302inio multaj tradicioj kaj ilia fona kulturo alfrontas defion pro la nunaj socia disvolvo kaj s\u0302ang\u0302ig\u0302o de la vivmaniero. Precipe, gejunuloj estas profunde influataj de la usona kaj eu\u0306ropa kulturoj, kaj al la tradicia kulturo mankas heredantoj. Inter specialistoj fokusig\u0302as la temo: kiel la tradicioj dau\u0306ru -- c\u0302u ili sin s\u0302ang\u0302u \"kreive\" au\u0306 konservu sian originan formon? Ankau\u0306 C\u0302PPIK-membroj multe zorgas pri la heredo de la tradicia kulturo."}, {"text_idx": "#000002", "text": "Tian Qing: tradiciaj artoj ne devas esti \"transgenigitaj\""}, {"text_idx": "#000003", "text": "Tian Qing, C\u0302PPIK-membro kaj specialisto pri la protektado de nematerialaj kulturaj heredaj\u0302oj, diris, ke tradiciaj artoj devas konservi sian esencon, kaj oni ne devas ilin \"transgenigi\" por popularig\u0302o."}, {"text_idx": "#000005", "text": "\"Se, por flati gejunulojn, c\u0302iuj operoj farig\u0302os pop-muzukaj, do por kio ni konservu la 200 specojn de loka opero? Sufic\u0302as jam nur la televida programero La Voc\u0302o de C\u0302inio!\" Li diris, ke profesiaj prezentantoj de tradiciaj artoj devas koni sian limon, ekzemple, kanto de Kunc\u0302jiu-opero kaj ludo de Guc\u0302in-muzikilo postulas de la spektantoj instruitecon kaj klerecon. Ne estas tau\u0306ge ke oni flatu la spektantojn pro ilia ne sufic\u0302e alta nivelo."}, {"text_idx": "#000006", "text": "Feng Jicai: atente gardu la \"klasikecon\" de klasikaj\u0302oj"}, {"text_idx": "#000008", "text": "Feng Jicai zorgas pri la protektado de la tradicia kulturo dum multaj jaroj, kaj lia opinio estas iom malsama ol tiu de Tian Qing. Li diris, ke pro la tuta s\u0302ang\u0302ig\u0302o de la vivmaniero kaj kultur-formo en la moderna socio, iuj tradicioj devas esti s\u0302ang\u0302itaj au\u0306 rekreitaj kunfandite kun la moderna estetiko. Tamen li opinias ankau\u0306, ke certaj aferoj de la klasika, tradicia kulturo devas esti bone konservataj."}]